**DRAFT**

**Contract de prestări servicii**

**Servicii de organizare a unui târg de locuri de muncă și de orientare în carieră în cadrul proiectului**

**„Rețea transfrontalieră pentru susţinerea dezvoltării carierei profesionale în regiunea de graniță”**

 **(„CROSS-BORDER NETWORK TO SUPPORT THE PROFESSIONAL CAREER DEVELOPMENT IN THE BORDER REGION”, acronim: CAREER)**,

cod ROHU331

În temeiul Legii nr. 98/2016 privind achizițiile publice, cu modificările și completările ulterioare, a Hotărârii 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziții publice/ acordului-cadru din Legea nr. 98/2016 privind achizițiile publice, cu modificările și completările ulterioare s-a încheiat prezentul contract de prestări servicii.

**Art.1. Părțile contractante**

**Agenţia Judeţeană pentru Ocuparea Forţei de Muncă Bihor**, cod de înregistrare fiscală 6961289, cu sediul în localitatea Oradea, Str.Transilvaniei Nr. 14, județul Bihor,cod poştal 410354,tel: 0259/436821, fax:0259/435802, email : ajofm@bh.anofm.ro, conturi RO42TREZ29A800230580101X și

RO58TREZ29A800230580102X deschise la Trezoreria Oradea; reprezentată legal prin dl. Békési Csaba Lajos, având funcția de Director Executiv, în calitate de ACHIZITOR, pe de o parte,

**şi**

**\_\_\_\_\_\_\_\_\_\_\_\_\_\_\_.** ,cu sediul in localitatea \_\_\_\_\_\_\_\_\_\_,județul Bihor inregistrata la Registrul Comertului cu nr\_\_\_\_\_\_\_\_\_,Cod unic de înregistrare : \_\_\_\_\_\_\_\_\_\_,

Cont \_\_\_\_\_\_\_\_\_, deschis la \_\_\_\_\_\_\_\_, reprezentată prin \_\_\_\_\_\_ , având funcția de \_\_\_\_\_\_\_\_\_\_\_\_\_\_, în calitate de PRESTATOR, pe de alta parte.

**Art.2. Definiţii**

2.1 - În prezentul contract următorii termeni vor fi interpretaţi astfel:

1. contract - prezentul contract şi toate anexele sale;
2. achizitor şi prestator - părţile contractante, aşa cum sunt acestea numite în prezentul contract;
3. preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. servicii - activităţile a căror prestare face obiectul contractului;
5. produse - echipamentele, maşinile, utilajele, piesele de schimb şi orice alte pe care prestatorul are obligaţia de a le furniza în legătură cu serviciile prestate conform contractului;
6. forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
7. zi - zi calendaristică; an - 365 de zile.

**Art.3. Interpretare**

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2 - Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

**Art.4**. **Obiectul contractului**

4.1 - Prestatorul se obligă să presteze serviciile de organizarea unui târg de locuri de munca si de orientare în carieră în cadrul proiectului*„CROSS-BORDER NETWORK TO SUPPORT THE PROFESSIONAL CAREER DEVELOPMENT IN THE BORDER REGION”, acronim: CAREER - “Rețea transfrontalieră pentru susţinerea dezvoltării carierei profesionale în regiunea de graniță”- ROHU 331* Finanțat prin PROGRAMUL INTERREG V-A ROMÂNIA-UNGARIA prevăzute in caietul de sarcini ( Anexa 1 la prezentul contract) parte integranta din acest contract, în perioada/ perioadele convenite şi în conformitate cu obligaţiile asumate prin prezentul contract la prețul prevăzut în oferat financiară (Anexa 2 la prezentul contract ).Toate activitățile ce urmează a afi prestate sunt detaliate în oferta tehnică (Anexa 3 la prezentul contract) .Oferta financiară și oferta tehnică fac parte integrantă din prezentul contract.

Prestatorul se obligă să organizeze evenimentul în conformitate cu procedurile și regulile specifice aplicabile în cadrul Programului de Cooperare Transfrontalieră INTERREG V-A ROMÂNIA-UNGARIA.

4.2 - Achizitorul se obligă să plătească preţul convenit în prezentul contract pentru serviciile prestate.

**Art.5**. **Valoarea contractului**

5.1 - Valoarea totală a contractului pentru organizarea evenimentului este de \_\_\_\_\_\_\_ la care se adauga TVA in valoare de \_\_\_\_\_\_\_ lei.În vederea decontării prestatorul va prezenta factura si raport de activitate în vederea recepționării serviciilor prestate.

5.2 - Plata serviciilor prestate se va efectua în termen de maxim 30 zile de la recepționarea serviciilor în funcție de deschiderea creditelor bugetare.

**Art.6.** **Durata contractului**

6.1 - Durata prezentului contract este cuprinsă între data semnării și data efectuării plății.

**Art.7**. **Executarea contractului**

7.1 –Executarea contractului începe la data semnării acestuia.

**Art.8. Documentele contractului**

8.1 – Documentele anexate contractului sunt :

Anexa nr.1 – Caietul de sarcini

Anexa nr. 2 - Oferta financiară

Anexa nr. 3 - Oferta tehnică

**Art.9. Obligaţiile principale ale prestatorului**

9.1- Prestatorul se obligă să presteze serviciile la standardele şi /sau performanţele solicitate prin caietul de sarcini Anexa nr.1 la contract si în conformitate cu procedurile și regulile specifice aplicabile în cadrul Programului de Cooperare Transfrontalieră INTERREG V-A ROMÂNIA-UNGARIA.

9.2 - Prestatorul se obligă să presteze toate serviciile pe întraga durată a contractului și va fi în contact strâns cu autoritatea contractantă , expozanți,unități școlare ,etc astfel încât evenimentul să fie organizat la standarde de calitate.

9.3 - Prestatorul se obligă să despăgubească Beneficiarul împotriva oricăror:

a) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc), legate de echipamentele, materialele, instalaţiile sau utilajele folosite pentru sau în legătură cu serviciile prestate; şi

b) daune-interese, costuri, taxe şi cheltuieli de orice natură, aferente, generate de prestarea serviciului fără respectarea unor prevederi din Contractul de finanțare, din normele și reglementările naționale și europene relevante.

9.4 Se obligă să ia toate măsurile necesare și specifice pentru a duce la îndeplinire, în condiții de calitate, serviciile asumate.

9.5 Se obligă să ia toate măsurile pe care le consideră de cuviință pentru a evita orice pierdere, dispariție sau deteriorare a documentelor beneficiarului sau a dispozitivelor puse la dispoziție de expozanți.

9.6 Se obligă în baza prezentei clauze de confidențialitate să nu comunice nimănui, în nicio împrejurare vreuna din datele sau informațiile pe care le-a luat la cunoștinta în scopul și în decursul derulării prezentului Contract, indiferent dacă aceste elemente se refera la Achizitor, la angajații acestuia sau la alte elemente de detaliu.

Art.10. **Obligaţiile principale ale Achizitorului**

10.1 - Achizitorul se obligă să recepţioneze, potrivit clauzelor art. 15, serviciile prestate în termenul convenit.

Art.11. **Sancţiuni pentru neîndeplinirea culpabilă a obligaţiilor**

 11.1 - În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală din preţul contractului în valoare de 0,1% din valoarea contractului pentru fiecare zi de întârziere.

11.2. – În cazul în care ,din vina sa prestatorul în realizarea contractului încalcă reglementările impuse de finanțatorul Programului INTEREG V-A România Ungaria acesta va suporta toate daunele,corecțiile și penalitățile impuse de finanțator.

 11.3 - În cazul în care achizitorul nu onorează facturile în termen de 45 de zile de la expirarea perioadei convenite de maxim 30 de zile, atunci acesta are obligaţia de a plăti ca penalităţi o sumă echivalentă cu o cotă procentuală din plata neefectuată în valoare de 0,1% din valoarea facturii pentru fiecare zi de întârziere.

11.4 - Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

 11.5 - Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**Art.12.** **Garanţia de bună execuţie a contractului**

12.1 - Prestatorul nu este obligat să constituie garanţia de bună execuţie a contractului.

**Art.13**. **Alte responsabilităţi ale prestatorului**

13.1 - (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu caietul de sarcini și oferta tehnică.

(2) Prestatorul se obligă, să asigure resursele umane, materialele, solicitate prin caietul de sarcini și prevăzute în oferta tehnică.

13.2 - Prestatorul este pe deplin responsabil pentru execuţia serviciilor în conformitate cu prevederile legale precum și cu condițiile impuse de finanțator.Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

13.3 – Prestatorul va asigura toate avizele prevăzute de legislaţia în vigoare necesare organizării evenimentului, în numele Autorităţii Contractante, inclusiv prezenţa unui echipaj medical.

13.4 – Prestatorul va răspunde în caz de accidentare sau probleme medicale survenite în cadrul evenimentului sau în legătură cu acesta. Autoritatea contractantă nu răspunde pentru nici un incident său accident, de orice natură, pe întreaga durată de desfășurare a evenimentului și/sau în legătură cu acesta. Autoritatea Contractantă este exonerată de orice răspundere civilă, financiară, penală care poate surveni față de terți.

**Art.14.** **Alte responsabilităţi ale achizitorului**

14.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le consideră necesare îndeplinirii contractului.

**Art.15**. **Recepţie şi verificări**

15.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din caietul de sarcini(Anexa nr. 1 la contract) și Oferta tehnică (Anexa nr.3 la contract)

15.2 - Verificările vor fi efectuate și în perioada de pregătire a evenimentului și la finalizarea acestuia în conformitate cu prevederile din prezentul contract. Achizitorul are obligaţia de a notifica, în scris, prestatorului identitatea reprezentanţilor săi împuterniciţi pentru acest scop. Recepţia execuţiei prestărilor de servicii se va face pe bază de proces-verbal de recepţie.

**Art.16. Începere, finalizare, întârzieri, sistare**

16.1 -Prestatorul are obligaţia de a începe prestarea serviciilor la data transmiterii ordinului de incepere a prestarii serviciului

16.2 - Serviciile prestate în baza contractului vor fi finalizate până la expirarea perioadei de implementare a proiectului

16.3 – In situaţia în care datorită evoluţiei situaţiei epidemiologice, a restricţiilor impuse de autorităţile responsabile cu prevenirea răspândirii infecţiilor autoritatea contractantă consideră că nu este posibilă organizarea evenimentului în conformitate cu cerintele prevăzute în contractul de finaţare aceasta poate denunţa unilateral prezentul contract.

**Art.17. Ajustarea preţului contractului**

17.1 - Pentru serviciile prestate, plăţile datorate de achizitor prestatorului sunt în cuantum de \_\_\_\_\_\_\_\_\_\_lei la care se adauga TVA în cuantum de \_\_\_\_\_\_lei .Prețul contractului nu se ajustează.

**Art.18. Amendamente**

18.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

**Art.19. Cesiunea** contractului

19.1 - Prestatorul are obligaţia de a nu transfera total sau parţial obligaţiile sale asumate prin contract, fără să obţină, în prealabil, acordul scris al achizitorului.

19.2 - Cesiunea nu va exonera prestatorul de nici o responsabilitate privind obligaţiile asumate prin contract.

**Art. 20. Forţa majoră**

20.1 - Forţa majoră este constatată de o autoritate competentă.

20.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

20.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

20.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

20.5 - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.

**Art.21. Soluţionarea litigiilor**

21.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

21.2 - Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare parte poate solicita ca disputa să se soluţioneze de către instanţele competente din România.

**Art.22. Limba care guvernează contractul**

22.1 - Limba care guvernează contractul este limba română.

**Art.23. Comunicări**

23.1 - (1) Orice comunicare dintre părţi, referitoare la îndeplinirea prezentului contract, trebuie să fie transmisă în scris.

 (2) Orice document scris trebuie înregistrat atât în momentul transmiterii, cât şi în momentul primirii.

 23.2 - Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

 23.3 - Toate notificările pentru a fi opozabile faţă de terţi vor fi făcute în scris şi trimise la adresele:

* Prestator:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Achizitor : A.J.O.F.M Bihor, cu sediul în Oradea, Strada Transilvaniei Nr. 14, județul Bihor

**Art.24. Legea aplicabilă contractului**

24.1 - Contractul va fi interpretat conform legilor din România.

24.2 - Acest contract exprimă acordul deplin al părţilor contractante, cu privire la obiectul şi clauzele formulate în textul său; prezentul contract se completează cu reglementările legale în vigoare.

 Părţile au înţeles să încheie la sediul achizitorului, astăzi, \_\_\_\_\_\_\_\_\_\_, prezentul contract în două exemplare originale, câte unul pentru fiecare parte. Prin semnătură părţile atestă că se află în posesia unui exemplar.

 **Achizitor, Prestator,**

Icepând cu data de 25 mai 2018, Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul General privind Protecția Datelor - RGPD) este aplicat de toate statele Uniunii Europene.

AJOFM Bihor a stabilit măsuri tehnice și procedurale, pentru a proteja și pentru a asigura confidențialitatea, integritatea și accesibilitatea datelor dumneavoastră cu caracter personal. Vom preveni utilizarea sau accesul neautorizat şi încălcarea securității datelor cu caracter personal, în conformitate cu legislaţia în vigoare, iar în raportul de colaborare cu instituţia noastră, dumneavoastră aveţi obligaţia de a respecta prevederile Regulamentului (UE) 2016.